Dora Wahlroos

Anna Dorothée (Dora) Wahlroos (19. joulukuuta 1870 Pori – 21. maaliskuuta 1947 Kauniainen) oli suomalainen taidemaalari. Hän oli Suomen taiteen kultakauden vähemmän tunnettu mutta lahjakas ja vasta 2000-luvulla arvonnousun osakseen saanut taiteilija. Wahlroos eli aikana, jolloin miehet hallitsivat taidemaailmaa eikä nainen ollut arvostettu taiteilijana ja taidekoulutkin olivat naisilta suljettuja. Naisasialiike oli vasta nostamassa päätään.Kauppinen, Maija: Dora vihdoinkin keskiössä. Minna 1/2008 s. 14–15. Suomalainen naisliitto. Wahlroosin vanhemmat olivat lääninmaanmittari Johan Henrik Wahlroos ja Dorothée Augusta Henriette o.s. Fehn. Hän asui Turussa ja aikuisiässä Kauniaisissa. Hän oli kaksi vuotta kihloissa kuvanveistäjä Emil Wikströmin kanssa. ==Elämänvaiheita== Wahlroos sai koulutuksensa Suomen Taideyhdistyksen piirustuskoulussa Turussa 1886–1889, Victor Westerholmin johdolla 1889–1890, Suomen Taideyhdistyksen piirustuskoulussa Helsingissä 1890–1891, Hermann Groeberin johdolla Münchenissä Saksassa 1911 ja myös Pariisissa. Hän opetteli maisemamaalausta Ahvenanmaalla Önningebyn taiteilijasiirtokunnassa ja teki useita opintomatkoja Saksaan, Ranskaan ja Italiaan. Hän oli kihloissa kuvanveistäjä Emil Wikströmin kanssa ja tutustui näin nuorsuomalaisiin. Ahvenanmaalla hän vietti kesät 1889 ja 1890 tutustuen suomalais-ruotsalaiseen taiteilijayhteisöön ja maisemamaalaamiseen.Tuntematon Dora Wahlroos. Umami 13.6.2008. Wahlroos osallistui Suomen Taiteilijoiden ensimmäiseen näyttelyyn, ensimmäiseen kahdella ja seuraavaan seitsemällä työllä. Kun kihlaus purkautui, samalla katkesi yhteys Nuori Suomi -ryhmään. Wikström avioitui Wahlroosin ystävän Alice Högströmin kanssa 1895, mutta naisten ystävyys säilyi. Dora Wahlroos oli aluksi jopa suositumpi kuin Helene Schjerfbeck, mutta vuosien aikana hänet unohdettiin, koska häntä pidettiin vanhanaikaisena, sillä hänen työnsä olivat realistisempia kuin silloin muodissa olleet suuntaukset. Wahlroos oli hyvin tuottelias muotokuvamaalari. Hän on maalannut noin sata muotokuvaa. Vaikka suosio laski, hän tuli tilausmuotokuvilla hyvin toimeen ja pystyi hankkimaan naimattomien sisariensa kanssa 1921 Kauniaisista huvilan, Villa Gernheimin, jossa hän maalaamisen ohella harrasti sisustamista ja puutarhanhoitoa. Wahlroosin julkisia töitä on Myrskylän kirkon vuorisaarna-aiheinen alttaritaulu (1896). Hän maalasi muotokuvia, nais- ja alastonkuvia, maisemia, kansankuvauksia ja omakuvia. Wahlroosin tuotanto oli parhaimmillaan uran alkupuolella, jolloin hänet palkittiin dukaattipalkinnolla. Hän elätti myöhemmin itsensä ja sisarensa muotokuvien tekemisellä, eikä muunlaiselle maalaamiselle jäänyt aikaa.Keskipohjanmaa.net. Luettu 12.2.2008. Vanhuuden omakuva vuodelta 1943 kuitenkin kertoo hänen olleen uskollinen nuoruuden ihanteille.Turun Sanomat. Luettu 12.2.2008. Wahlroosin 50-vuotisen elämäntyön näyttely oli 2008 Turun ja Hämeenlinnan taidemuseoissa. == Yksityiselämä == Wahlroosilla oli vuonna 1900 Italiassa kolme viikkoa kestänyt rakkaussuhde hänen ystävättärensä ja kollegansa, taidemaalari Elin Danielson-Gambogin aviomiehen Raffaello Gambogin kanssa, mikä johti sekä ystävättärien välien katkeamiseen, että avioparin suhteen huononemiseen. ==Palkintoja ja tunnustuksia== * Kolmas palkinto dukaattikilpailussa 1893 ==Teoksia== Dora Wahlroos - Self- Portrait.jpg|Omakuva, 1889 Wahlroos, Pesusaavin ääressä.jpg|Pesusaavin ääressä, 1892 Dora Wahlroos - Emil Wikström in His Studio in Paris.jpg|Emil Wikström ateljeessaan Pariisissa, 1892 Dora Wahlroos - Longing.jpg|Kaipuu, 1892 Dora Wahlroos - Mother and Children.jpg|Äiti ja lapset, 1894 Dora Wahlroos - Inspiration.jpg|Innoitus, 1895, omakuva Dora Wahlroos - Ilta Paraisilla (1898).jpg|Ilta Paraisilla, 1898 Dora Wahlroos - Motif from Italy.jpg|Aihe Italiasta Reinhold Hausen. Dora Wahlroos 1913.JPG|Reinhold Hausenin muotokuva, 1913 Dora Wahlroos - Portrait of a Lady.jpg|Daamin muotokuva, 1913 Dora Wahlroos - A Boy and a Boat by the Shore.jpg|Poika ja vene rannalla Dora Wahlroos - Self-Portrait (1943).jpg|Omakuva, 1943 ==Lähteet== * Kuvataiteilijamatrikkeli. * Kivirinta, Marja-Terttu: ”Dora Wahlroos ansaitsee näyttelynsä”, Helsingin Sanomat 12.2.2008, s. C 2. Artikkelin verkkoversio. ===Viitteet=== ==Kirjallisuutta== * * Konttinen, Riitta: Dora Wahlroos: Taiteilijatarina. Otava, 2008. * Tossavainen, Mari: Emil Wikström: Kuvien veistäjä. SKS, 2016. ==Aiheesta muualla== * Museot.fi. * Luokka:Suomalaiset taidemaalarit Luokka:Vuonna 1870 syntyneet Luokka:Vuonna 1947 kuolleet Luokka:Muotokuvamaalarit